การบินไทยเคาะราคาขายหุ้นเพิ่มทุนที่31บาท
การบินไทยเคาะราคาขายหุ้นเพิ่มทุนที่ 31 บาท พิจารณาจากการสำรวจความต้องการของนักลงทุนสถาบัน
15 ก.ย. 2553

การบินไทยเคาะราคาขายหุ้นเพิ่มทุนที่ 31 บาท พิจารณาจากการสำรวจความต้องการของนักลงทุนสถาบัน 
นายอำพน  กิตติอำพน ประธานกรรมการ  บริษัทการบินไทย(THAI) กล่าวว่า บริษัทกำหนดราคาขายหุ้นเพิ่มทุนที่ 31 บาทต่อหุ้น  โดยพิจารณาจากการสำรวจความต้องการของนักลงทุนสถาบัน ทั้งในและต่างประเทศ ระหว่างการไปโรดโชว์ ที่เอเชีย ยุโรปและสหรัฐอเมริกา 
ทั้งนี้ การขายหุ้นเพิ่มทุนที่ 31 บาท ทำให้บริษัท เพิ่มทุนจดทะเบียนเพียงจำนวน 483.87 ล้านหุ้น ไม่ถึง จำนวน 1,000 ล้านหุ้นอย่างที่กำหนดไว้ในครั้งแรก 
ส่วนกระทรวงการคลังในฐานะผูถือหุ้นใหญ่ จะใส่เงินเพิ่มุทนเข้ามาในบริษัทการบินไทย มูลค่าประมาณ 7,655   ล้านบาท เพื่อรักษาสัดส่วนการถือหุ้น 51% ของทุนเรียกชำระครั้งใหม่ 
ด้านบริษัทหลักทรัพย์ภัทร ในฐานะที่ปรึกษาทางการเงิน   บริษัทการบินไทย  กล่าวว่า ผลของการโรดโชว์คาดว่านักลงทุนต่างชาติจะจองซื้อเข้ามาจำนวนมาก และการตั้งราคาขายหุ้นที่ 31บาท ต่ำกว่าราคาในตลาดเพื่อจูงใจให้ผู้ถือหุ้นเดิมมาใช้สิทธิจองซื้อหุ้นเพิ่มทุน 
เช้าวันนี้  ตลาดหลักทรัพย์ขึ้นเครื่องหมาย H พักการซื้อขายหุ้นการบินไทยชั่วคราว เพื่อรอข้อมูลการกำหนดราคาขายหุ้นเพิ่มทุน และเมื่อบริษัทเปิดเผยข้อมูลครบถ้วนก็เปิดการซื้อขายหุ้นตามปกติ  โดยเปิดที่ราคา 36 บาทก่อนอ่อนตัวลงแรงถึง 33 บาทและกระเตื้องมาซื้อขายบริเวณ33.75  บาทลดลง  2.50 บาทขณะนี้